दूसरे, पार्टी में पुराने लोग राहुल के नेतृत्व को लेकर काफी आशंकित हैं। दरअसल पार्टी के भीतर यह आमतौर पर कहा जाता है कि पुराने नेताओं ने ही राहुल गांधी की पदोन्नति का रास्ता रोक रखा था, वरना सोनिया काफी पहले अपने बेटे को पार्टी प्रमुख बना देतीं। राहुल गांधी के समर्थक यह शिकायत करते रहे हैं कि उनको पुराने नेताओं के कारण ही खुला हाथ नहीं दिया गया था। वरिष्ठ नेता सोनिया गांधी के साथ काफी सहज महसूस करते हैं और उनके बेटे की बजाय उनके साथ काम करना चाहेंगे। वे राहुल गांधी के नेतृत्व में अपने भविष्य को लेकर भी आशंकित थे क्योंकि राहुल अपनी टीम में युवाओं को अधिमान देते हैं।